
CAN YR HEN LANGG 


Ton— “Y Gwenith Gwyn.” 


Mae pawb yn d’weyd mai gwirion wyf 
Na fawn i yn priodi; 

Ond methu maent, can’s dyma’r gwir, 
Disgynwn i dylodi: 

’Rwy’n awr yn byw yn hapus iawn, 

Heb neb ond mi fy hunan,— 

Pe bawn yn gwrando arnynt hwy, 

I b’le yr äi yr arian 1 

Pe bawn yn gwneyd fel maent yn d’weyd, 
Ee fyddai eisiau rhywbeth; 

Ac ar ol cael y rhywbeth hwn, 

Ee fyddai eisiau pobpeth; 

Trwy hyn yr wyf yn gwel’d yn glir 
Mai gwell im’ fod fy hunan, 

Nag i mi gadw gwraig a phlant, 

A gwario fy holl arian. 

Nid oes ’run dyn trwy’r byd i gyd 
Mwy hapus nag wyf finau;— 

Mae genyf wartheg, ci, a chath, 

A phedwar o geffylau: 

Pe bawn yn gwneyd dymuniad rhai 
bef priodi gyda meinwen, t 
Yr wyf yn gofyn i chwi’n syn, 

I b’le yr äi yr arian ? 

Mae genyf hwyaid, oes, ac ieir, 

A’r rhai’ny heb rifedi, 

Á llawer iawn o bethau gwell 
Nas gallaf ’nawr eu henwì: 

’Rwy’n awr yn byw yn hapus iawu, 

Heb neb ond mi fy hunan,— 

A phe bawn yn priodi merch, 

1 b’le yr äi yr arían ? 

Hawdd iawn yw gweled llawer un, 

Ar ol cael ei briodi, 

Yn methu cadw ei wraig a’i biant 
U herwydd ei dylodi; 

Mae hyn yn rhoddi gwers dda im’, 

Mai gwell yw bod fy hunan, 

Nag imi gadw gwraig a phlant, 

A gwario fy holl arian. 

Mae genyf bwrs a’i lon’d o aur, 

A thiroedd lawer hefyd, 

Ond pe bawn i’n priodi’n awr, 

Ni chawn i byth ond adfyd, 

Can’s byddai’r wraig o hyd o hyd 
Yn gwaeddi am own sidan, 

A byddai raid myn’d i’r hen bwrs 
A rhoddi iddi arian. 

Fe fydd y merched bron a lladd 
Eu gwŷr am grin’lin newydd, 

A bron bob mis hwy waeddant am 
Gael bonnet drud ysplenydd; 

Trwy hyn yr wyf yn gwel’d mai gwell 
Yw imi fod fy hunan, 

Nas imi foddio chwant y wraig, 

A gwario fy holl arian. 

Yn awr terfynaf trwy dd’weyd wrth 
Bob un sydd heb briodi, 

Am beidio gwneuthur hyny byth, 

Rhag disgyn i dylodi: 

O, cym’rwch gynghor gan hen lango, 

A byddwch fyw eich hunan, 

Trwy hyn cewch hawddfyd byth heb boen, 
A pheidio gwario’ch arian. 

Glajî Abjoji* 

Ar yr un Don. 

*Rym ni yn d’weyd mai gwirion wyt 
Na baet ti yn priodi; 

Ao ’rym yn iawn, can’s dyma’r ffordd 
I ochel gofid tloai. 

Nis gelli fyw yn hapus iawn 
Heb neb ond ti dy hunan; 

Pe baet yn gwrando arnom ni, 

Ni’th boenid gydag arian. 

Pe baet yn gwneyd fel ’rym yn d’weyd, 
Darfyddai eisiau pobpeth; 

Ond os na wnai, ar hyd dy oes 
Bydd arnat eisiau rhywbeth. 

Trwy hyn ’rym ni yn gwel’d yn glir 
Mai drwg bod dyn ei hunan: 

Gwell genym gadw gwraig a phlant, 

A gwario ein holl arian. 

Er meddu gwartheg, ci, a chath, 

A phedwar o geffylau, 

Nid oes ’run dyn trwy’r byd i gyd 
A thi mor fawr ei boenau: 

Pe baet yn gwneyd ein cynghor ni, 

Sef priodi gyda meinwen, 

Da genym allu d’weyd i ti, 

Caet le i wario'th arian. 

Er meddu hwyaid braf ac ieir, 

À’r rhei’ny heb rifedi, 

A llawer iawn o bethau gwell, 

Nas gelli byth eu henwi, 

Nis gelìi fyw yn hapus iawn 
Heb neb ond ti dy hunan; 

Ond pe baet yn priodi merch, 

"Caet le i wario’th arian. 

Anhawdd yw gweled nemawr un 
Ar ol cael ei briodi, 

Yn methu cadw’i wraig a’i blant, 

O herwydd ei dylodi; 

Mae hyn yn rhoddi gwers dda it’ 

“ Nad da bod dyn ei hunan,” 

Gwell iti gadw gwraig a phlant 
I helpu gwario’r arian. 

Os meddi bwrs a’i lon’d o aur, 

A thiroedd lawer hefyd, 

Pe baet ti yn priodi ’nawr, 

Ni chaet ti byth ond hawddfyd, 

Can’s byddai’th wraig o hyd o hyd 
Yn spario it’ bob ffwdan; 

Os byddai raid myn’d i’r hen bwrs, 

Caet weled gwerth dy arian. 

Ti gaet y fraint o roi i’th wraig 
Ryw ambell grin’lin newydd; 

Àc os baet yn ei charu’n iawn, 

Cai fonnet drud ysplenydd: 

Trwy hyn ’rym ni yn gwel’d yn glir 
Mai drwg bod dyn ei hunan,— 

Na hyn gwell iti foddio’th wraig, 

A gwario cwrs o’th arian. 

Yn awr terfynwn trwy dd’weyd wrth 
Bob un sydd heb briodi, 

Am wneuthur hyny gyda brys, 

Rhag disgyn i dylodi: 

A chym’rwch gynghor gan dri gwr,— 

Na fyddwch byw eich hunan; 

Trwy briodi chwi gewch hawddfyd pur,— 
I)im poen oddiwrth eich ariàn. 


Áryruÿwyd gan II. Uumphreys, Caernarf&n, 


